Turneul final are loc în Italia și San Marino, în perioada 16-30 iunie 2019.

Citește și: Toate echipele calificate la EURO 2019 + când are loc turneul final u21 din Italia și San Marino

E cronica în care nu se notează bara lui Nedelcu, driblingul lui Cicâldău sau primele minute ale rezervei de nădejde Virgil Ghiță. Nici zecile de minute în care Ionuț Radu, singur în jumătatea sa, a părut că vrea să urce în atac, înghețat de valul rece venit după o zi călduroasă. Din respect pentru o performanță prea mare pentru a fi ștearsă de un meci banal cu Liechtenstein, care s-a potrivit, fericit pentru noi, în final de calificări. Din respect și pentru adversari, care au căzut, fără vina lor, într-o cutie cu peste 12.000 fani, când ei n-au jucat în fața a mai mult de câteva sute niciodată.

Știm să ne bucurăm

Punctul s-a luat ușor, era și normal, și a mers la braț cu un banner afișat în repriza secundă: "Doar investind în juniori vom redescoperi certe valori / Nu prin naturalizări impuse de impresari și impostori".

Și-apoi s-a deschis robinetul cu bucurii. Pentru că, în sfârșit, trebuie zdrobită vorba cu "am uitat să ne și bucurăm". Nu, românii, începând cu jucătorii, au demonstrat încă din meciurile trecute că știu să o facă. De la gagurile căpitanului Radu la intervențiile lui Pușcaș, la pozele de grup și la dialogurile peluzei cu tribuna, dialog simplu și spontan, totul a părut că de la primii 18 din lot la miile din tribună lumea a venit cu zâmbet în buzunar și l-a scos fără zgârcenie.

România e la Euro 2019, un CE venit după 20 plus un an. Și, în sfârșit, știm să ne bucurăm. Și o facem.

10 echipes-au calificat deja la Euro: Italia, ROMÂNIA, Spania, Franța, Anglia, Serbia, Germania, Croația, Danemarca și Belgia, celelalte o vor face după meciuri de baraj

7 goluri a marcat Pușcaș în aceste preliminarii: doar trei fotbaliști au fost peste el, golgeterul polonez Kownacki are 10 reușite

Hagi, sublim a doua oară

După ce la 2-0 cu Bosnia a înscris direct din corner, partida de ieri a fost marcată de o altă reușită de colecție a decarului. Acesta a finalizat superb, șut în vinclu, din lovitură liberă de la 25 de metri. Ianis a fost schimbat în minutul 66, în locul său intrând Olimpiu Moruțan, și a fost chemat să salute galeria.

CLASAMENTUL GRUPEI 8

1. România 24 puncte

2. Portugalia 22 puncte

3. Bosnia 18 puncte

4. Țara Galilor 13 puncte

5. Elveția 10 puncte

6. Liechtenstein 0 puncte

România U21 - Liechtenstein U21 4-0

Au MARCAT: pUȘCAȘ 14', 40', Hagi 25', AD. pETRE 78'

min 90: FINAL DE MECI! România u21 - Liechtenstein u21 4-0! România u21 este la EURO 2019

min 78: GOOOOL ROMÂNIA!! Adrian Petre a marcat și el, cu un șut de la 8 metri

min 74: Ultima schimbare la România: Andrei Ivan a fost înlocuit de Adrian Petre

min 66: Schimbare la Liechtenstein: Vogt intră în locul lui Viret

12.000 de fani sunt prezenți la meci, pe "Ilie Oană"



min 64: A doua schimbare la naționala României: Olimpiu Moruțan a intrat în locul lui Ianis Hagi

min 56: Schimbare în echipa României: Alex Mățan a intrat în locul lui Dennis Man

min 53: Ianis Hagi a șutat de la 20 de metri, dar mingea a fost reținută fără probleme

min 46: A început repriza a doua

min 45+1: Pauză! România - Liechtenstein 3-0

min 41: O nouă ocazie pentru România! Nedelcu a executat violent, de la 30 de metri, iar mingea a fost respinsă de portarul oaspeților

min 39: GOOOOOL ROMÂNIA! Pușcaș a marcat din nou, cu capul, din 7 metri și a reușit dubla. România e la 45 de minute de EURO 2019

min 35: România domină în continuare meciul, iar oaspeții nu au nicio ocazie de a pune în pericol poarta lui Radu

min 27: Bară România! Nedelcu a tras puternic de la 30 de metri, dar mingea a lovit bara transversală

min 25: GOOOOOOL ROMÂNIA! Ianis Hagi a marcat cu un șut perfect din lovitură liberă, de la 25 de metri. Mingea s-a dus în vinclu porții lui Majer

min 18: Cicâldău a preluat o minge în careu, a driblat doi jucători, dar șutul său s-a dus peste poartă

min 16: Încă o ocazie pentru Pușcaș! Atacantul a șutat pe lângă, din mijlocul careului

min 14: GOOOOOOOOOOOL ROMÂNIA!!!! După o centrare bună a lui Andrei Ivan, Pușcaș a reluat cu capul din 6 metri. La acest scor, România e calificată la EURO 2019

min 13: Ianis Hagi a centrat foarte bine din lovitură liber, Pușcaș a reluat bine, dar Majer a respins

min 11: George Pușcaș a reluat din nou cu capul spre poarta lui Majer, dar potarul a reținut fără emoții

min 9: Pușcaș a reluat cu capul de la 6 metri, dar mingea s-a dus pe lângă poartă

min 6: Prima ocazie pentru România! Hagi a preluat în careu, a driblat un jucător, dar a șutat slab, din colț, și mingea s-a mult peste poartă

min 5: Man a luat o acțiune personală, în careu, dar a fost blocat de un adversar

min 4: Începutul de meci este echilibrat. Românii încearcă să construiască cu pase scurte, în timp ce oaspeții au joc agresiv, cu intervenții dure

min 1: A început meciul. România a avut lovitura de start

Echipe de start

România U21: I. Radu - Butean, Ghiță, Pașcanu, Fl. Ștefan - Nedelcu, Cicâldau - Man, I.Hagi, A.Ivan - Pușcaș

Rezerve: Cabuz , Coman, Ad. Petre, Moruțan, Ad.Rus, Ciobanu, Mățan

Selecționer: Mirel Rădoi

Liechtenstein: A.Majer - Seemann, Uterrainer, Haas - Graber, Frommelt, N. Frick, Graber - Viret, Y.Frick, Wolfinger.

Rezerve: C.Majer, Ritter, Koller, Kardesoglu, Hilti, Vogt, Salanovic

Selecționer: Heinz Fuchsbichler